Вашите три суперсили, Медитация, въображение и интуиция, Соня Чокет
Вашите три суперсили,
---------------------


Медитация, въображение и интуиция,
----------------------------------


Соня Чокет
----------


Според духовния учител Соня Чокет ние сме благословени с три невероятни суперсили – медитация, въображение и интуиция, които ни дават способността да живеем в състояние на спокойствие и душевен мир, да създаваме всичко, което сърцето ни желае, и да получаваме напътствия и закрила по време на житейското си пътуване. Когато ги развиете, тези три суперсили ще ви помагат да вземате най-добрите решения, да откривате точния момент за всичко и да се носите с потока на живота, докато изпълнявате житейската си мисия. Развиването им е лесно, безпроблемно и съвсем постижимо, защото ние по природа вече притежаваме и трите суперсили.
* Когато използвате медитацията, вие започвате да контролирате начина, по който реагирате на съзнателните си мисли, и да се освобождавате от всичко, което вече не ви служи.
* Щом овладеете въображението си, развивате способността да си представите и създадете богат и пълноценен живот. То определя кои избирате да бъдете, как да живеете и какво да правите. То е енергийната сила зад всяка творческа проява.
* Когато упражнявате интуицията си, използвате вродената си система за вътрешно напътствие и можете във всяка ситуация да вземете най-умното, сигурно и удовлетворяващо решение.


Пълна с вдъхновяващи истории, тази книга синтезира опита, който Соня е натрупала в над тридесетгодишната си работа със стотици клиенти. Тя предлага изпитани техники и практически съвети, които лесно можете да включите в ежедневната си програма, за да бъдете заземени, вдъхновени, изпълнени с идеи и енергия, спокойни и уверени в своята мисия и в хармония със заобикалящия ви свят.

Соня Чокет е световно признат автор, духовен учител, интуитивен консултант, лечител и наставник. Заради уникалната си дарба да трансформира живота на хората, така че мечтите им да се превърнат в реалност, тя е търсена по цял свят както от частни лица, така и от организации, защото тези хора искат да овладеят силата си и да разгърнат оптималния си житейски потенциал. www.soniachoquette.net